सरकारी कार्यालयों में लगेंगे प्रीपेड मीटर
चूरू | जोधपुरडिस्कॉम के नए आदेशानुसार जिले के सभी सरकारी कार्यालयों में प्रीपेड बिजली मीटर लगाए जाएंगे। इसकी शुरुआत मंगलवार को जोधपुर डिस्कॉम के शहरी कार्यालय में पहला प्रीपेड बिजली मीटर लगाकर की गई। निगम के सहायक अभियंता ऋषिकेश मीणा ने बताया कि उच्च तकनीक से बने इस मीटर से बिजली चोरी रुकेगी। मीटर की रिडिंग व्यय राशि का विवरण उपभोक्ता खुद भी जांच सकेगा। रिचार्ज कूपन मोबाइल की तरह से होगा। प्रीपेड मीटर लगाने के बाद बिल नहीं मिलने, रिडिंग गलत लेने की शिकायतों से छुटकारा मिलेगा, वहीं बिल जमा करवाने के लिए कार्यालय के चक्कर नहीं लगाने पड़ेंगे। रिचार्ज भी बिजली की खपत के हिसाब से करवाया जा सकेगा। इस मौके पर निगम श्रमिक संघ के संरक्षक पवन शर्मा ने कहा कि यह मीटर कई मायनों में उपयोगी साबित होगा। मीटर लगाए जाने के दौरान डूंगरसिंह, विनोद, अफजल, रमजान खान, यूनूस खां, आनंदप्रकाश, नबाब खान, अशोककुमार सहित बड़ी संख्या में उपभोक्ता उपस्थित थे।
चूरू. प्रीपेड बिजली मीटर लगाते अधिकारी।
hin_Deva hin_Deva hin_Deva